ai4bharat/Pralekha huggingface dataset:
প্রতিরক্ষামন্ত্রক
প্রতিরক্ষামন্ত্রী শ্রী রাজনাথ সিং এবং নেপালের প্রতিরক্ষা মন্ত্রী মিঃ প্রদীপ কুমার গাওয়ালির মধ্যে বৈঠক
নয়াদিল্লী, ১৬ জানুয়ারি, ২০২১
নেপালের প্রতিরক্ষা মন্ত্রী মিঃ প্রদীপ কুমার গাওয়ালি আজ নতুন দিল্লীতে প্রতিরক্ষা মন্ত্রী শ্রী রাজনাথ সিং-এর সঙ্গে সাক্ষাৎ করেন। ষষ্ঠ ভারত-নেপাল যৌথ কমিশনের বৈঠকে যোগ দিতে সেদেশের প্রতিরক্ষা মন্ত্রী এখন ভারতে রয়েছেন। প্রতিরক্ষা মন্ত্রী শ্রী রাজনাথ সিং-এর সঙ্গে বৈঠকে সেদেশের প্রতিরক্ষা মন্ত্রী শ্রী গাওয়ালি তাঁর দেশের নেতৃবৃন্দের শুভেচ্ছা জ্ঞাপন করেন এবং দ্বিপাক্ষিক সম্পর্ককে আরও নিবিড় করার আগ্রহ দেখান। ভারতের পক্ষ থেকে নেপালকে সবরকম সাহায্যের জন্য তিনি ধন্যবাদ দেন। প্রত্যুত্তরে শ্রী রাজনাথ সিং-ও ভারত-নেপাল সম্পর্কের ওপর অগ্রাধিকার দিয়ে এবং দুই দেশের আবেগের কথা স্মরণ করে বলেন, মানুষের সঙ্গে মানুষের যোগসূত্রের ওপর ভিত্তি করেই অভিনব এই দ্বিপাক্ষিক সম্পর্ক গড়ে উঠেছে।
প্রতিরক্ষা মন্ত্রী শ্রী রাজনাথ সিং নেপালের সঙ্গে তাঁর ব্যক্তিগত পর্যায়ে দীর্ঘদিনের সম্পর্ক ও সেদেশের নেতৃবৃন্দের সঙ্গে তাঁর যোগাযোগের কথা উল্লেখ করেন। উভয় দেশের প্রতিরক্ষা মন্ত্রীই সামরিক পর্যায়ে পারস্পরিক সহযোগিতায় সন্তোষ প্রকাশ করেন। এ প্রসঙ্গে শ্রী সিং বলেন, নেপালকে সব ধরণের মানবিক সহায়তা ও বিপর্যয় ত্রাণ পরিচালনা সংক্রান্ত প্রশিক্ষণ সহ দক্ষতা বৃদ্ধিতে সাহায্যে ভারত সর্বদাই প্রস্তুত রয়েছে।
নেপালের প্রতিরক্ষা মন্ত্রী কোভিড টিকা উদ্ভাবনে সাফল্যের জন্য ভারতকে অভিনন্দন জানিয়ে বলেন, বিশ্বজুড়ে মহামারীর এই কঠিন পরিস্থিতি শীঘ্রই দূর হবে।
প্রতিরক্ষা মন্ত্রী শ্রী রাজনাথ সিং বলেন, দুই দেশের মধ্যে বিশেষ সম্পর্ককে আরও নিবিড় ও মজবুত করতে ভারত অত্যন্ত আগ্রহী।
প্রধানমন্ত্রীরদপ্তর
কচ্ছে আয়োজিত আন্তর্জাতিক নারী দিবসের আলোচনাসভায় ভাষণ দেবেন প্রধানমন্ত্রী
নতুন দিল্লি, ০৭ মার্চ, ২০২২
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে সন্ধ্যা ৬টার সময় কচ্ছের ধরদোয়ের মহিলা সন্ত শিবির আয়োজিত আন্তর্জাতিক নারী দিবসের একটি আলোচনাসভায় ভাষণ দেবেন। সমাজে মহিলা সন্ন্যাসিনীদের ভূমিকা এবং নারীর ক্ষমতায়নে তাদের অবদানকে স্বীকৃতি দিতে এই আলোচনাসভার আয়োজন করা হচ্ছে। ধরদোয়ে আয়োজিত এই আলোচনাসভায় অংশ নেবেন পাঁচশোরও বেশি সন্ন্যাসিনী।
সভায় সংস্কৃতি, ধর্ম, নারীর উন্নতি, নিরাপত্তা, সামাজিক মর্যাদা এবং ভারতীয় সংস্কৃতিতে নারীর ভূমিকা নিয়ে আলোচনা হবে। এতে মহিলাদের কৃতিত্বের সঙ্গে কেন্দ্রীয় ও রাজ্য সরকারের কল্যাণমূলক প্রকল্পগুলি নিয়েও আলোচনা করা হবে।
কেন্দ্রীয় মন্ত্রী শ্রীমতী স্মৃতি জুবিন ইরানি, কেন্দ্রীয় প্রতিমন্ত্রী সাধ্বী নিরঞ্জন জ্যোতি, ডাঃ ভারতী প্রবীন পাওয়ার এই আলোচনাসভায় অংশ নেবেন। সাধ্বী ঋতম্বরা, মহা মন্ডলেশ্বর কঙ্কেশ্বরী দেবী সহ অন্য ব্যক্তিরাও এই অনুষ্ঠানে উপস্থিত থাকবেন।
CG/SS/SKD/
(
প্রধানমন্ত্রীরদপ্তর
ডঃ শ্যামা প্রসাদ মুখ্যার্জীর প্রয়াণ বার্ষিকীতে তাঁকে স্মরণ করেছেন প্রধানমন্ত্রী
নয়াদিল্লি, ২৩ জুন, ২০২২
প্রধানমন্ত্রী শ্রী নরেন্দ্র মোদী ডঃ শ্যামা প্রসাদ মুখার্জীর প্রয়াণ বার্ষিকীতে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেন, “ডঃ শ্যামা প্রসাদ মুখার্জীর প্রয়াণ বার্ষিকীতে আমি তাঁকে শ্রদ্ধার সঙ্গে স্মরণ করছি। ভারতের একতা ও অখন্ডতা বজায় রাখার জন্য তাঁর প্রদর্শিত পথ অদ্বিতীয়। এই লক্ষ্যে তিনি যে কাজ করেছেন, তার জন্য ভারতবাসী তাঁর কাছে চিরঋণী। দেশের উন্নয়নের জন্য নিরলস কাজ করেছেন তিনি। এক শক্তিশালী ও সমৃদ্ধ দেশ গঠনের স্বপ্ন দেখেছিলেন ডঃ শ্যামা প্রসাদ মুখ্যার্জী। আমরা তাঁরই স্বপ্ন পূরণে প্রতিশ্রুতিবদ্ধ”।
PG/PM/SB
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৯১ কোটি ৭৭ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৬ কোটি ৭৩ লক্ষেরও বেশি টিকার ডোজ রয়েছে
নয়াদিল্লি, ০৫ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৯১ কোটি ৭৭ লক্ষ ৩৭ হাজার ৮৮৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৬ কোটি ৭৩ লক্ষ ৭ হাজার ২৪০টি ডোজ হাতে রয়েছে।
CG/BD/SB
(Visitor Counter : 144
প্রধানমন্ত্রীরদপ্তর
প্রাক্তন ভারতীয় ক্রিকেটার যশপাল শর্মা জী’র প্রয়াণে প্রধানমন্ত্রী’র শোকপ্রকাশ
নতুন দিল্লি, ১৩ জুলাই, ২০২১
প্রধানমন্ত্রী শ্রী নরেন্দ্র মোদী প্রাক্তন ভারতীয় ক্রিকেটার এবং ১৯৮৩-র বিশ্বকাপ জয়ী দলের সদস্য যশপাল শর্মা জী’র প্রয়াণে গভীর শোক ব্যক্ত করেছেন।
এক ট্যুইট বার্তায় প্রধানমন্ত্রী বলছেন : “যশপাল শর্মা জী ১৯৮৩ সালের কিংবদন্তী দল সহ ভারতীয় ক্রিকেট দলের অন্যতম সদস্য ছিলেন। সতীর্থ, অনুরাগী এবং উদীয়মান ক্রিকেটারদের কাছে তিনি অনুপ্রেরণা যুগিয়ে ছিলেন। তাঁর প্রয়াণে আমি শোকাহত। তাঁর পরিবার এবং অনুরাগীদের প্রতি আমার সমবেদনা জানাচ্ছি। ওম শান্তি।”
CG/SS/SKD
(Visitor Counter : 106
প্রধানমন্ত্রীরদপ্তর
শ্রী কান্তিসেন শ্রফের প্রয়াণে প্রধানমন্ত্রীর শোক প্রকাশ
নতুনদিল্লি, ১৩ই মে, ২০২১
প্রধানমন্ত্রী শ্রী নরেন্দ্র মোদী শ্রী কান্তিসেন শ্রফের  প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী শ্রী কান্তিসেন শ্রফকে গুজরাটের দয়ালু এক মানুষ বলে উল্লেখ করেছেন, যিনি সফল শিল্পপতি ছাড়াও প্রান্তিক হস্তশিল্পীদের ক্ষমতায়ণে গুরুত্বপূর্ণ অবদান রেখেছিলেন
CG/CB/
(
প্রধানমন্ত্রীরদপ্তর
গণেশ চতুর্থী উপলক্ষ্যে জনসাধারণকে প্রধানমন্ত্রীর শুভেচ্ছা
নয়াদিল্লী, ১০ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী গণেশ চতুর্থী উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“আপনাদের সকলকে গণেশ চতুর্থীর শুভ কামনা জানাই। এই পূণ্য তিথিতে প্রত্যেকের জীবন সুখ, শান্তি সৌভাগ্য ও রোগমুক্ত থাকুক। গণপতি বাপ্পা মৌরয়া !”
CG/CB/NS
(
সংস্কৃতিমন্ত্রক
স্বাধীনতা উদযাপনের অঙ্গ হিসেবে কেন্দ্রীয় সংস্কৃতি মন্ত্রকের আওতাধীন সেন্টার ফর কালচারাল রিসোর্সেস অ্যান্ড ট্রেনিং  জাতীয় স্তরের দেশাত্মবোধক কবিতা প্রতিযোগিতার আয়োজন করেছে
নয়াদিল্লি, ৫ আগস্ট, ২০২০
স্বাধীনতা দিবস উপলক্ষে কেন্দ্রীয় সংস্কৃতি মন্ত্রকের আওতাধীন স্বশাসিত সংস্থা সেন্টার ফর কালচারাল রিসোর্সেস অ্যান্ড ট্রেনিং  MyGov.in-এর সঙ্গে যৌথভাবে জাতীয় স্তরে দেশাত্মবোধক কবিতা প্রতিযোগিতার আয়োজন করেছে।
এই দেশাত্মবোধক জাতীয় স্তরের কবিতা প্রতিযোগিতায় ১০ থেকে ১৪ বছর বয়সী মেধাবী ছাত্রছাত্রীরা অংশ নিতে পারবে। প্রতিযোগিতার অধীনে শিশুরা ইংরাজি সহ ভারতীয় সংবিধানের অষ্টম তফশিলে স্বীকৃত যে কোনও ভাষায় তাদের কবিতা পাঠাতে পারে। প্রতিটি রাজ্য / কেন্দ্রশাসিত অঞ্চল থেকে সর্বোচ্চ পাঁচটি সেরা কবিতা নির্বাচন করা হবে। একটি জাতীয় স্তরের বিশেষজ্ঞ কমিটি কবিতাগুলি মূল্যায়ন করে দেখবে। বিজয়ীদের নাম স্বাধীনতা দিবসের দিন ঘোষণা করা হবে। তাদের নগদ আর্থিক পুরস্কার ও শংসাপত্র প্রদান করা হবে। কেবলমাত্র যে শিশুদের জন্মের তারিখ পয়লা জুলাই, ২০০৭ থেকে ৩০শে জুন, ২০১১-র মধ্যে  তারা এই প্রতিযোগিতায় অংশ নিতে পারবে।
সিসিআরটি ৪০ বছরেরও বেশি সময় ধরে সংস্কৃতি মন্ত্রকের সঙ্গে একযোগে শিক্ষা ও সংস্কৃতির প্রসারে কাজ করে চলেছে। এ পর্যন্ত ১৪ হাজারেরও বেশি বৃত্তি প্রদান করেছে তারা।
এই প্রতিযোগিতায় প্রথম স্থানাধিকারীকে ১৫,০০০ টাকা নগদ আর্থিক পুরস্কার এবং শংসাপত্র প্রদান করা হবে। দ্বিতীয় স্থানাধিকারিকে ৭,৫০০ টাকা নগদ পুরস্কার ও শংসাপত্র প্রদান করা হবে এবং তৃতীয় স্থানাধিকারিকে নগদ ৫,০০০ টাকা ও শংসাপত্র পুরস্কার হিসেবে প্রদান করা হবে। ভারতের প্রতিটি রাজ্য ও কেন্দ্রশাসিত অঞ্চল থেকে পাঠানো কবিতাগুলির জন্য সান্তনা পুরস্কার হিসেবে ২,০০০ টাকা করে দেওয়া হবে।
এই প্রতিযোগিতায় কবিতা জমা দেওয়ার শেষ তারিখ হল ৭ই আগস্ট রাত ১১-৩০ মিনিট।
প্রতিযোগিতায় অংশগ্রহণের নিয়ম-নীতি জানার জন্য -
https://static.pib.gov.in/WriteReadData/userfiles/term%20&%20condition.pdf - এই লিঙ্কে ক্লিক করুন।
নাম নথিভুক্তিকরণের জন্যhttps://www.mygov.in/task/national-level-patriotic-poem-competition/ - এই লিঙ্কে ক্লিক করুন।
(CG/SS/DM
প্রধানমন্ত্রীরদপ্তর
শ্রী নরসিংভাই প্যাটেলের প্রয়াণে প্রধানমন্ত্রীর শোক প্রকাশ
নতুনদিল্লি, ২১শে জুলাই, ২০২২
প্রধানমন্ত্রী শ্রী নরেন্দ্র মোদী স্বাধীনতা সংগ্রামী শ্রী নরসিংভাই প্যাটেলের প্রয়াণে গভীর শোক প্রকাশ করেছেন এবং স্বাধীনতা সংগ্রামে তাঁর ভূমিকার কথা স্মরণ করেছেন।
এক ট্যুইট বার্তায় প্রধানমন্ত্রী বলেছেন, “নভসারীর স্বাধীনতা সংগ্রামী শ্রী নরসিংভাই প্যাটেলের প্রয়াণে আমি শোকাহত। দেশের স্বাধীনতা সংগ্রামে তাঁর অবদানকে স্মরণ করি।শ্রী প্যাটেলের আত্মার শান্তিকামনা করি এবং শোকসন্তপ্ত পরিবার পরিজনদের সমবেদনা জানাই।
ওঁ শান্তি”।।
PG/CB
(
স্বাস্থ্যওপরিবারকল্যাণমন্ত্রক
সরকারের টেলিমেডিসিন পরিষেবার মাধ্যমে ৩০ লক্ষ মানুষ পরিষেবা গ্রহণ করেছেন
নয়াদিল্লি, ১৭ মার্চ, ২০২১
ভারত সরকারের জাতীয় টেলিমেডিসিন পরিষেবা - ই-সঞ্জিবনীর মাধ্যমে ৩০ লক্ষ মানুষ পরিষেবা গ্রহণ করেছেন। টেলিমেডিসিন পরিষেবা ক্ষেত্রে এ এক মাইলফলক। বর্তমানে ৩১টি রাজ্য, কেন্দ্রশাসিত অঞ্চলে এই টেলিমেডিসিন পরিষেবা চালু রয়েছে। দৈনিক সারা দেশে ৩৫ হাজারেরও বেশি রোগী এই পরিষেবার সুযোগ গ্রহণ করে থাকেন। উদ্ভাবনী ডিজিটাল মাধ্যমের অন্যতম সাফল্যই হ’ল এই ই-সঞ্জিবনী স্বাস্থ্য পরিষেবা।
স্বাস্থ্য ও পরিবার কল্যাণ মন্ত্রক এই জাতীয় টেলিমেডিসিন পরিষেবা – ই-সঞ্জিবনী পরিষেবা চালু করেছে। এই পরিষেবার দুটি ভাগ রয়েছে। একটি হ’ল – 'চিকিৎসক থেকে চিকিৎসক টেলিমেডিসিন প্ল্যাটফর্ম' এবং আরেকটি হ’ল 'রোগী থেকে চিকিৎসক টেলিমেডিসিন প্ল্যাটফর্ম'। প্রথম পরিষেবাটি আয়ুষ্মান ভারত প্রকল্পের আওতায় স্বাস্থ্য ও শুশ্রুষা কেন্দ্রে কার্যকর হয়েছে। ২০২২ সালের ডিসেম্বরে প্রায় ১ লক্ষ ৫৫ হাজার স্বাস্থ্য ও শুশ্রুষা কেন্দ্রে এই পরিষেবা চালু হয়ে যাবে আশা করা যাচ্ছে । ই-সঞ্জিবনী ওপিডি ব্যবস্থাপনার মাধ্যমে নাগরিকদের ডিজিটাল স্বাস্থ্য পরিষেবা প্রদান করা হয়ে থাকে। এ পর্যন্ত ২৫০টিরও বেশি ই-সঞ্জিবনী ওপিডি ব্যবস্থাপনা প্রতিস্থাপন করা হয়েছে। গত বছর লকডাউনের সময় যখন বাইরের চিকিৎসা কেন্দ্র বা হাসপাতালগুলিতে ওপিডি পরিষেবা বন্ধ ছিল, সেই সময় এই ই-সঞ্জিবনী ওপিডি পরিষেবা চালু করা হয়। এ পর্যন্ত প্রায় ২১ লক্ষ রোগী এই ই-সঞ্জিবনী ওপিডি পরিষেবার মাধ্যমে সুযোগ-সুবিধা গ্রহণ করেছেন।
খুব অল্প সময়ের মধ্যে ভারত সরকারের জাতীয় টেলিমেডিসিন পরিষেবা দেশের শহর ও গ্রামীণ অঞ্চলে জনপ্রিয়তা লাভ করেছে। এমনকি, ভারতীয় স্বাস্থ্য পরিষেবা ক্ষেত্রে এক আমূল পরিবর্তন নিয়ে এসেছে। এই পরিষেবা চালু হওয়ার ফলে হাসপাতালে চাপ কিছুটা কমেছে। জাতীয় ডিজিটাল স্বাস্থ্য মিশনের সঙ্গে সামঞ্জস্য রেখেই ই-সঞ্জিবনী পরিষেবা দেশে ডিজিটাল স্বাস্থ্য ইকো ব্যবস্থাপনাকে জোরদার করে তোলা হয়েছে।
তামিলনাডুতে ৬ লক্ষ ৪২ হাজার ৭০৮, উত্তর প্রদেশে ৬ লক্ষ ৩১ হাজার ১৯, কর্ণাটকে ৬ লক্ষ ৭ হাজার ৩০৫ জন ই-সঞ্জিবনী পরিষেবা গ্রহণ করেছেন। দেশের মধ্যে ৬০০টি জেলার নাগরিকদের ই-সঞ্জিবনী পরিষেবা গ্রহণের প্রবণতা সবচেয়ে বেশি। জাতীয় স্তরে ৩১ হাজারেরও বেশি চিকিৎসক এবং স্বাস্থ্য ক্ষেত্রে যুক্ত অন্যান্য কর্মীদের এই ই-সঞ্জিবনী পরিষেবার প্রশিক্ষণ দেওয়া হয়েছে। খুব শীঘ্রই ই-সঞ্জিবনী ওপিডি পরিষেবা আইওএস অ্যাপ হিসাবে নিয়ে আসা হবে। ঝাড়খন্ড সরকার ই-সঞ্জিবনী ওপিডি ক্ষেত্রে একটি বিশেষ ওপিডি ব্যবস্থাপনা চালু করেছে, যার মাধ্যমে কোভিড-১৯ চিকিৎসা সংক্রান্ত পরিষেবা প্রদান করা হয়ে থাকে।
প্রধানমন্ত্রীরদপ্তর
ভারত এবং নেপালের প্রধানমন্ত্রীর মধ্যে টেলিফোনে বার্তালাপ
নতুন দিল্লি, ১০ এপ্রিল, ২০২০
প্রধানমন্ত্রী শ্রী নরেন্দ্র মোদী আজ টেলিফোনে নেপালের প্রধানমন্ত্রী কে পি শর্মা ওলির সঙ্গে কথা বলেছেন।
উভয় নেতাই কোভিড-১৯ সংক্রমনের জেরে বর্তমান পরিস্থিতি এবং এর ফলেস্বাস্থ্য ক্ষেত্রের সমস্যা ও উভয় দেশের নাগরিকদের নিরাপত্তা নিয়ে আলোচনা করেন।
প্রধানমন্ত্রী ওলির নেতৃত্বে যে ভাবে সে দেশের সরকার এই সমস্যা মোকাবিলায় সবরকম ব্যবস্থাপনা করেছে এবং নেপালবাসী সঙ্কল্প গ্রহণ করে লড়াই চালাচ্ছেন তার জন্য ধন্যবাদ জানান শ্রী মোদী।
সার্ক গোষ্ঠীভুক্ত দেশগুলির মধ্যে এই মহামারী বিরুদ্ধে লড়াইয়ে পারস্পরিক সমন্বয় গড়ে তুলতে প্রধানমন্ত্রী শ্রী নরেন্দ্র মোদী যে উদ্যোগ নিয়েছিলেন, তার জন্য পুনরায় ধন্যবাদ জানান প্রধানমন্ত্রী ওলি। নেপালকে, ভারতের পক্ষ থেকে যথাযথ সাহায্য দেওয়ার জন্য প্রধানমন্ত্রীকে ধন্যবাদ জানান শ্রী ওলি।
এই বিশ্ব সংক্রমণ মোকাবিলায় নেপালকে সম্ভাব্য সবরকম সহয়তায় দানে ভারত বদ্ধপরিকর বলে জানান প্রধানমন্ত্রী শ্রী নরেন্দ্র মোদী।
সীমান্তপারে নিত্যপ্রয়োজনীয় পণ্য সরবরাহ সহ কোভিড-১৯ সংক্রমণ মোকাবিলা সংক্রান্ত সব বিষয়ে উভয় দেশের আধিকারিকরা পরস্পরের সঙ্গে সমন্বয় বজায় রেখে চলবে বলেও তাঁরা জানান।
প্রধানমন্ত্রী ওলি ও নেপালবাসীর সুস্বাস্থ্য ও দীর্ঘায়ু কামনা করেন প্রধানমন্ত্রী শ্রী নরেন্দ্র মোদী।
(CG/SS
জলসম্পদমন্ত্রক
গঙ্গা সফাই অভিযানের কাজ ২০১৯ সালের মার্চ মাস নাগাদ ৭০-৮০ শতাংশ শেষ হয়ে যাওয়ার সম্ভাবনা : নীতিন গড়করি
নয়াদিল্লি, ১১ মে, ২০১৮
গঙ্গা সাফাই অভিযানের কাজ আগামী ২০১৯ সালের মার্চ মাস নাগাদ ৭০ থেকে ৮০ শতাংশ হয়ে যাবে বলে মনে করা হচ্ছে। যদিও সাধারণভাবে ধারণা রয়েছে যে, নমামি গঙ্গে কর্মসূচির আওতায় উল্লেখযোগ্য কোনও কাজই হচ্ছে না। কিন্তু, এই ধারণা ঠিক নয়। ব্যাপক দূষণ সৃষ্টিকারী শিল্প সংস্থাগুলি ইতিমধ্যেই বন্ধ করে দেওয়া হয়েছে। দূষণবিধি অমান্যকারী শিল্প সংস্থাগুলিকে বন্ধ করে দেওয়ার নির্দেশ পাঠানো হয়েছে। গত বৃহস্পতিবার নতুন দিল্লিতে এক সাংবাদিক সম্মেলনে একথা বলেন কেন্দ্রীয় জলসম্পদ, নদী উন্নয়ন ও গঙ্গা পুনরুজ্জীবন বিষয়ক মন্ত্রী শ্রী নীতিন গড়করি। তিনি জানান, দূষণজনিত ৯৩৮টি শিল্প সংস্থার ওপর নিরবচ্ছিন্ন নজর রাখা হচ্ছে। গঙ্গায় দূশহ্ণের জন্য ২১১টি প্রধান নালা বা খাল চিহ্নিত করা হয়েছে। এই নালাগুলির দূষিত জল পরিশোধনের জন্য ২০টি বর্জ্য পরিশোধন যন্ত্র বসানো হচ্ছে। একই সঙ্গে রাজ্য সরকারের আধিকারিক, ঠিকাদার, পরামর্শদাতাদের সঙ্গে নিয়মিত পর্যালোচনা বৈঠক করা হচ্ছে। গঙ্গা পরিশুদ্ধিকরণের কাজ দ্রুত শেষ করার জন্য যে সমস্ত বাধাবিপত্তি রয়েছে, তা অবিলম্বে দূর করার জন্য সর্বাত্মক প্রয়াস নেওয়া হচ্ছে বলেও শ্রী গড়করি জানান।
সাংবাদিক সম্মেলনে পানীয় জল ও স্বচ্ছতা বিধান মন্ত্রী শ্রীমতী ঊমা ভারতী বলেন, গঙ্গা তীরবর্তী ৪ হাজার ৪৭০টি গ্রামের সবকটিই প্রকাশ্য স্থানে শৌচকর্ম বর্জিত জনপদ হয়ে উঠেছে। গঙ্গা দূষণ রোধে কঠিন-তরল বর্জ্য ব্যবস্থাপনা, বৃক্ষরোপণ, প্লাস্টিক মুক্ত গ্রাম ও শহর গড়ে তোলা ও সার্বিক সচেতনতা প্রসারের মতো কর্মসূচি গ্রহণ করা হয়েছে বলেও তিনি জানান। গঙ্গা তীরবর্তী গ্রামগুলির সক্রিয় সহযোগিতায় সার্বিক উন্নয়নের লক্ষ্যে মন্ত্রক ‘গঙ্গা গ্রাম’ প্রকল্প রূপায়ণের কাজ করছে।
গঙ্গা সংরক্ষণ মিশনের একটি অভিন্ন কর্মসূচি হিসাবে ‘নমামি গঙ্গে’ প্রকল্প গ্রহণ করা হয়। গঙ্গা নদীর দূষণমুক্তি ঘটিয়ে তার পুনরুজ্জীবনের লক্ষ্যে এই কর্মসূচি হাতে নেওয়া হয়। আগামী ২০২০ সালের ডিসেম্বর পর্যন্ত এই কর্মসূচিতে ২০ হাজার কোটি টাকা খরচের পরিকল্পনা রয়েছে।
নমামি গঙ্গে কর্মসূচিতে মোট ১৯৫টি প্রকল্প গ্রহণ করা হয়। এগুলির মধ্যে রয়েছে – বর্জ্য পরিকাঠামো ব্যবস্থা গড়ে তোলা, স্নানঘাট ও শ্মশানঘাটগুলির সার্বিক উন্নয়ন, নদীতলের পলি পরিশকার, প্রাতিষ্ঠানিক উন্নয়ন, জৈব বৈচিত্র্য সংরক্ষণ, বনসৃজন, গ্রামীণ স্বচ্ছতা প্রভৃতি।
প্রকল্পগুলির কাজ উত্তরাখন্ড, উত্তর প্রদেশ, বিহার, ঝাড়খন্ড ও পশ্চিমবঙ্গে এগিয়ে চলেছে। পশ্চিমবঙ্গে ‘নমামি গঙ্গে’ কর্মসূচির আওতায় মোট ১৫টি প্রকল্প চিহ্নিত হয়েছিল। এর মধ্যে দুটি প্রকল্পের কাজ ইতিমধ্যেই শেষ হয়েছে। চারটি প্রকল্পের কাজ এগিয়ে চলেছে। অন্য চারটি প্রকল্পের জন্য দরপত্র আহ্বান প্রক্রিয়া চলছে। বাকি, পাঁচটি প্রকল্পের জন্য ইতিমধ্যেই দরপত্র চাওয়া হয়েছে।
CG/BD/SB…
(Visitor Counter : 129
স্বাস্থ্যওপরিবারকল্যাণমন্ত্রক
ভারত সরকারের টেলিমেডিসিন ই-সঞ্জিবনী পরিষেবায় ১ কোটি ২০ লক্ষ পরামর্শ
দৈনিক প্রায় ৯০ হাজার রোগী স্বাস্থ্য পরিষেবার জন্য ই-সঞ্জিবনী সুবিধা নেন
নয়াদিল্লি, ২১ সেপ্টেম্বর, ২০২১
ভারত সরকারের টেলিমেডিসিন উদ্যোগ ই-সঞ্জিবনী পরিষেবায় ১ কোটি ২০ লক্ষ পরামর্শ দেওয়া হয়েছে। ধীরে ধীরে এই পরিষেবা দেশের অন্যতম জনপ্রিয় ও বৃহৎ টেলিমেডিসিন উদ্যোগ হয়ে উঠছে। বর্তমানে দৈনিক-ভিত্তিতে প্রায় ৯০ হাজার রোগী এই পরিষেবায় চিকিৎসক ও বিশেষজ্ঞদের পরামর্শ পাচ্ছেন।
স্বাস্থ্য ও পরিবার কল্যাণ মন্ত্রকের জাতীয় টেলিমেডিসিন পরিষেবা ই-সঞ্জিবনী দুটি পদ্ধতিতে চালু রয়েছে। এর একটি হ’ল ই-সঞ্জিবনী আয়ুষ্মান ভারত – রোগী কল্যাণ কেন্দ্র। অপরটি হ’ল সঞ্জিবনী ওপিডি।
ই-সঞ্জিবনী আয়ুষ্মান ভারত – রোগী কল্যাণ কেন্দ্রের মাধ্যমে প্রায় ৬৭ লক্ষ পরামর্শ দেওয়া হয়েছে। আয়ুষ্মান ভারত কর্মসূচির মাধ্যমে স্বাস্থ্য ও রোগী কল্যাণ কেন্দ্রগুলিতে এই পরিষেবা পাওয়া যাবে। ২০১৯ সালের নভেম্বর মাসে এই পরিষেবার সূচনা হয়। অন্ধ্রপ্রদেশ দেশের প্রথম রাজ্য, যেখানে এই পরিষেবা চালু হয়। কর্মসূচির সূচনার সময় থেকে বিভিন্ন রাজ্যে ২ হাজারেরও বেশি হাব চালু হয়েছে।
ই-সঞ্জিবনী ওপিডি পরিষেবায় সাধারণ মানুষ কোভিড ও কোভিড বহির্ভূত পরিষেবা পেয়েছেন। দেশে যখন হাসপাতালগুলিতে ওপিডি বা বহির্বিভাগ পরিষেবা বন্ধ হয়ে গিয়েছিল, তখন গত বছরের ১৩ এপ্রিল লকডাউনের সময় এই পরিষেবা শুরু হয়। এখনও পর্যন্ত ৫১ লক্ষেরও বেশি রোগী ই-সঞ্জিবনী ওপিডি থেকে প্রয়োজনীয় চিকিৎসা পরামর্শ পেয়েছেন। অগ্রণী টার্সিয়ারি পর্যায়ের চিকিৎসা প্রতিষ্ঠান, যেমন – ভাতিন্ডা এইমস্, বিবিনগর এইমস্, কল্যাণী এইমস্, লক্ষ্ণৌর কিং জর্জ মেডিকেল কলেজ থেকে ই-সঞ্জিবনী ওপিডি-র মাধ্যমে রোগীদের পরিষেবা দেওয়া হচ্ছে।
সরকারের ই-সঞ্জিবনী – জাতীয় টেলিমেডিসিন পরিষেবা শুরু হওয়ার পর শহর ও গ্রামীণ ভারতে ডিজিটাল স্বাস্থ্য ব্যবস্থার ফারাক অনেকাংশে মেটানো সম্ভব হয়েছে। এমনকি, এই পরিষেবার ফলে চিকিৎসক ও বিশেষজ্ঞদের সংখ্যায় ঘাটতি থাকা সত্ত্বেও চিকিৎসা পরামর্শ দেওয়া সম্ভব হয়েছে। জাতীয় ডিজিটাল স্বাস্থ্য মিশনের সঙ্গে সঙ্গতি রেখে দেশে ডিজিটাল স্বাস্থ্য ব্যবস্থার প্রসারে এই পরিষেবা বড় ভূমিকা নিয়েছে। স্বাস্থ্য মন্ত্রক কোভিডের মতো আপৎকালীন পরিস্থিতি মোকাবিলায় টেলিমেডিসিন পরিষেবার কার্যকারিতা বিবেচনায় রেখে দৈনিক ৫ লক্ষ পরামর্শ দেওয়ার পরিকল্পনা নিয়েছে।
পশ্চিমবঙ্গ সহ আরও ৯টি রাজ্য ই-সঞ্জিবনী পরিষেবা দেওয়ার ক্ষেত্রে এগিয়ে রয়েছে। পশ্চিমবঙ্গে সোমবার  পর্যন্ত ২ লক্ষ ৭৪ হাজার ৩৪৪টি টেলিমেডিসিন পরামর্শ দেওয়া হয়েছে বলে কেন্দ্রীয় স্বাস্থ্য মন্ত্রক জানিয়েছে।
CG/BD/SB
(
উপ-রাষ্ট্রপতিরসচিবালয়
আমাদের ভাষার সংরক্ষণের জন্য গণআন্দোলনের প্রয়োজন: উপরাষ্ট্রপতি শ্রী এম ভেঙ্কাইয়া নাইডু
জাতীয় শিক্ষানীতি-২০২০'র ভাবনা অনুযায়ী প্রাথমিক শিক্ষা মাতৃভাষায় শেখার জন্য উপরাষ্ট্রপতির আবেদন
নতুন দিল্লি, ২৭ জুন, ২০২১
আমাদের ভাষার ঐতিহ্য গুলি ভবিষ্যৎ প্রজন্মের কাছে পৌঁছে দেওয়ার লক্ষ্যে ভাষা সংরক্ষণের জন্য গণ-আন্দোলনের প্রয়োজনীয়তার ওপর উপরাষ্ট্রপতি শ্রী ভেঙ্কাইয়া নাইডু গুরুত্ব দিয়েছেন। ভাষার গুরুত্বের কথা উল্লেখ করে তিনি বলেন, ভৌগলিক অবস্থান এবং পরম্পরা অনুযায়ী ভাষা মানুষকে একত্রিত করে রেখেছে। আমাদের ভাষা ও সংস্কৃতি এবং ঐতিহ্যকে সংরক্ষিত করে রাখার প্রতি উপরাষ্ট্রপতি গুরুত্ব আরোপ করেন।
উপরাষ্ট্রপতি এদিন ষষ্ঠ 'রাষ্ট্রতারা তেলেগু সমক্ষ্যা' সম্মেলনে প্রধান অতিথি হিসেবে উপস্থিত ছিলেন।
তিনি পরামর্শ দেন যে, তেলেগু ভাষার ঐতিহ্যকে বজায় রাখতে গেলে তেলেগু জনগণকে একত্রিত হতে হবে। একটি ভাষা তার অবহেলার কারণে পতন ঘটতে পারে। তবে, অন্য ভাষা ও সংস্কৃতিকে দাবিয়ে না রেখে নিজের মাতৃভাষার সংরক্ষণ এবং প্রচারের প্রয়োজন রয়েছে। এটা প্রত্যেকেরই কর্তব্য হওয়া উচিত।
উপরাষ্ট্রপতি বলেন, জাতীয় শিক্ষানীতি-২০২০ যেমনভাবে পরিকল্পনা করা হয়েছিল, তাতে মাতৃভাষায় প্রাথমিক শিক্ষার প্রয়োজনকে গুরুত্ব দেওয়া উচিত।
তিনি উল্লেখ করেন যে, বর্তমানে রাষ্ট্রপতি, উপরাষ্ট্রপতি, প্রধানমন্ত্রী এবং ভারতের প্রধান বিচারপতি সহ দেশের শীর্ষস্থানীয় সাংবিধানিক কার্যালয় গুলিতে যারা রয়েছেন তাঁরা সকলেই মাতৃভাষায় শিক্ষা লাভ করেছেন। মাতৃভাষায় শিক্ষা লাভ করলে জীবনে সফল এবং বড় হওয়া যায় না বলে ভ্রান্ত ধারণা রয়েছে।
ভার্চুয়াল মাধ্যমে আয়োজিত এই সম্মেলনে হিমাচল প্রদেশের রাজ্যপাল শ্রী বন্দারু দত্তাত্রেয়, পশ্চিমবঙ্গ সরকারের শিশু ও নারী কল্যাণ মন্ত্রী ডক্টর শশী পাঁজা, অন্ধপ্রদেশ বিধানসভার প্রাক্তন উপাধ্যক্ষ শ্রী মন্দালি বুদ্ধ প্রসাদ, সারা ভারত তেলেগু ফেডারেশনের সভাপতি ডক্টর সি এম কে রেড্ডি, রাষ্ট্রতারা তেলেগু সমক্ষ্যা-র সভাপতি সুন্দরা রাও সহ অন্যান্যরা উপস্থিত ছিলেন।
CG/ SB
(Visitor Counter : 176
প্রতিরক্ষামন্ত্রক
প্রতিরক্ষা মন্ত্রী রাজনাথ সিং-এর সঙ্গে ইজরায়েলের উপ-প্রধানমন্ত্রী ও প্রতিরক্ষা মন্ত্রীর টেলিফোনে বার্তালাপ
নতুন দিল্লি, ০৯ জুলাই, ২০২১
প্রতিরক্ষা মন্ত্রী শ্রী রাজনাথ সিং শুক্রবার টেলিফোনে ইজরায়েলের উপ-প্রধানমন্ত্রী ও প্রতিরক্ষা মন্ত্রী লেফটেন্যান্ট জেনারেল  বেঞ্জামিন গ্যান্টজ-এর সঙ্গে কথা বলেছেন। ইজরায়েলের উপ-প্রধানমন্ত্রী এবং প্রতিরক্ষা মন্ত্রী হিসেবে এই দায়িত্বভার গ্রহণের জন্য লেফটেন্যান্ট জেনারেল  বেঞ্জামিন গ্যান্টজ-কে শুভেচ্ছা জানিয়েছেন তিনি।
টেলিফোনে কথোপকথনের পরে এক ট্যুইট বার্তায় প্রতিরক্ষা মন্ত্রী জানান যে প্রতিরক্ষা সহযোগিতা আরও জোরদার করে তুলতে এবং কৌশলগত অংশীদারিত্বকে এগিয়ে নিয়ে যেতে ইজরায়েলের সঙ্গে ঘনিষ্ঠভাবে কাজ করার অপেক্ষায় রয়েছে দেশ। কোভিড-১৯ অতিমারী মোকাবিলায় ইজরায়েল, ভারতকে যে সহায়তা প্রদান করেছে তার জন্য লেফটেন্যান্ট জেনারেল  বেঞ্জামিন গ্যান্টজ-কে ধন্যবাদ জানান তিনি।
CG/SS/SKD
(Visitor Counter : 158
মৎস্য ও পশু পালন এবং দুগ্ধশিল্প মন্ত্রক
মৎস্য ও পশুপালনের সঙ্গে যুক্তদের কল্যাণে দক্ষিণ ২৪ পরগণায় দুটি স্কুলের উদ্বোধন
কলকাতা, ১৩ই জানুয়ারী, ২০২১
আইসিএমআর- সেন্ট্রাল ইন্সটিটিউট অফ ফ্রেশওয়াটার অ্যাকুয়াকালচার এবং সোনারপুরের শস্য শ্যামল কৃষি বিজ্ঞান কেন্দ্র  আজ অ্যাকুয়াকালচার ফার্মার ফিল্ড স্কুল  ও লাইভস্টক ফার্মার ফিল্ড স্কুল  নামে কৃষকদের জন্য দুটি স্কুল চালু করেছে। পশ্চিমবঙ্গের দক্ষিণ চব্বিশ পরগণায় সোনারপুর ব্লকে এই দুটি স্কুলের উদ্বোধন করেছেন নরেন্দ্রপুরের রামকৃষ্ণ মিশন আশ্রমের সচিব স্বামী সর্বলোকানন্দ। অনুষ্ঠানে এসসিএসপি প্রকল্পের কো-অর্ডিনেটর ডঃ বিএন পাল এবং শস্য শ্যামলা কৃষি বিকাশ কেন্দ্রের প্রধান ডঃ এনসি সাহু উপস্থিত ছিলেন। এই স্কুল দুটির মাধ্যমে আশেপাশের ২০টি গ্রামের পাঁচ হাজারের বেশী মৎস্য ও পশু পালনের সঙ্গে যুক্ত ব্যক্তি উপকৃত হবেন। স্কুলে তাঁদের সংশ্লিষ্ট বিষয়ে পাঠদান করা হবে ।
উদ্বোধনী অনুষ্ঠানে বৈজ্ঞানিক পদ্ধতি অবলম্বন করে মৎস্য ও পশুপালন করার জন্য সমাজের আদর্শ হবার স্বীকৃতি হিসেবে শ্রীমতী সুনীতি মন্ডল ও শ্রী অক্ষয় মন্ডলকে পুরস্কৃত করা হয়। আইসিএআর –সিআইএফএ এবং এসএসকেভিকে মৎস্য ও পশুপালনে বৈজ্ঞানিক পদ্ধতি অনুসরণ করতে কৃষকদের সাহায্য করায় কলকাতার আইসিএআর –এটিএআরআই-র ডিরেক্টর ডঃ এস কে রায় তার প্রশংসা করেছেন। তিনি উদ্ভাবন ও প্রশিক্ষণের উপর জোর দেন।
অনুষ্ঠানে কৃষক- বিজ্ঞানীদের মধ্যে মতবিনিময় কর্মসূচী সকলের মধ্যে উৎসাহ সৃষ্টি করে। এই আয়োজনে কৃষক, কৃষি বিজ্ঞান কেন্দ্র ও রাজ্য সরকারের প্রতিনিধি সহ সংশ্লিষ্ট সকলে উপস্থিত ছিলেন। মৎস্য ও পশুপালনের সঙ্গে যুক্ত প্রায় ২০০ জন কোভিড নিয়মবিধি মেনে এই অনুষ্ঠানে উপস্থিত ছিলেন।
নীতিআয়োগ
নীতি আয়োগ আগামী ২৭ ডিসেম্বর “স্বাস্থ্যকর রাজ্য, প্রগতিশীল ভারত” শীর্ষক বিষয়ের উপর রাজ্যগুলির স্বাস্থ্য ক্ষেত্রের অগ্রগতির ক্রমতালিকার চতুর্থ সংস্করণ প্রকাশ করবে
নয়াদিল্লী, ২৫ ডিসেম্বর, ২০২১
কেন্দ্রীয় সরকারের অন্যতম প্রধান ‘থিঙ্ক ট্যাঙ্ক’ হলো নীতি আয়োগ। নীতি আয়োগ ‘যা মাপকাঠি ঠিক করে, তাই বাস্তবায়িত হয়’ সরকার এই মন্ত্রে বিশ্বাসী।তাই, অংশীদারিত্ব এবং প্রতিযোগিতামূলক সরকারি ব্যবস্থাপনার অঙ্গ হিসেবে নীতি আয়োগ এবং স্বাস্থ্য ও পরিবার কল্যাণ মন্ত্রক রাজ্য/কেন্দ্রশাসিত অঞ্চলগুলিতে স্বাস্থ্যক্ষেত্রে অগ্রগতিতে কাজ করে চলেছে।
২০১৭ সালে ন্যাশনাল ইন্সটিটিউট ফর ট্রান্সফর্মিং ইন্ডিয়া  স্বাস্থ্য ও পরিবার কল্যাণ মন্ত্রক এবং বিশ্বব্যাঙ্কের সহযোগিতায় সমস্ত রাজ্য ও কেন্দ্রশাসিত অঞ্চলগুলিতে স্বাস্থ্যক্ষেত্রে সামগ্রিক অগ্রগতি, ক্রমবর্ধমান কর্মক্ষমতা ইত্যাদি বিষয়ের ওপর নজর রেখে একটি বার্ষিক স্বাস্থ্য সূচক প্রকাশ করা শুরু করেছে। এই বার্ষিক স্বাস্থ্য সূচকের উদ্দেশ্যই হল স্বাস্থ্য ব্যবস্থার অগ্রগতি, স্বাস্থ্য ক্ষেত্রে সুযোগ-সুবিধার বিকাশ সাধন এবং রাজ্য ও কেন্দ্রশাসিত অঞ্চলগুলির মধ্যে স্বাস্থ্য ক্ষেত্রের উন্নতি সাধনে বন্ধুত্বপূর্ণ প্রতিযোগিতা গড়ে তোলা। স্বাস্থ্য সূচকের প্রাপ্ত নম্বর এবং রাজ্য ও কেন্দ্রশাসিত অঞ্চলগুলির জন্য ক্রমতালিকা আগামী বছরে স্বাস্থ্য ক্ষেত্রের উন্নতি সাধনে অনুপ্রাণিত করে তোলে এবং বর্তমান অবস্থা থেকে উন্নতি সাধনে প্রেরণা যোগাতে সাহায্য করে। এই স্বাস্থ্য সূচকে ২৪টি মাপকাঠি রয়েছে। তার ওপর ভিত্তি করে এই সূচক তৈরি করা হয়। রাজ্য ও কেন্দ্রশাসিত অঞ্চলগুলতে শক্তিশালী স্বাস্থ্য পরিকাঠামো গড়ে তোলা এবং পরিষেবা ক্ষেত্রে উন্নতিসাধনের লক্ষ্যেই এই স্বাস্থ্য সূচক গুরুত্বপূর্ণ ভূমিকা পালন করে থাকে। কেন্দ্রীয় স্বাস্থ্য ও পরিবার কল্যাণ মন্ত্রক এই স্বাস্থ্য সূচকের ওপর ভিত্তি করে জাতীয় স্বাস্থ্য মিশনের আওতায় রাজ্য ও কেন্দ্রশাসিত অঞ্চলগুলিকে স্বাস্থ্য ক্ষেত্রে প্রয়োজনীয় সরঞ্জাম, আর্থিক সাহায্য করে থাকে। নীতি আয়োগ একটি পোর্টালের মাধ্যমে এ বিষয়ে তথ্য সংগ্রহ করে। এরপর চূড়ান্ত বিচার-বিশ্লেষণ করে এই সূচক তৈরি করা হয়। আগাম ২৭ ডিসেম্বর দুপুর ১২টায় নীতি আয়োগ এই ক্রমতালিকা প্রকাশ করবে।
CG/SS/NS
(Visitor Counter : 117
প্রধানমন্ত্রীরদপ্তর
পশ্চিমবঙ্গের জলপাইগুড়িতে দুর্ঘটনায় জীবনহানিতে শোক প্রকাশ প্রধানমন্ত্রীর
নয়াদিল্লি, ০৬ অক্টোবর, ২০২২
প্রধানমন্ত্রী শ্রী নরেন্দ্র মোদী পশ্চিমবঙ্গের জলপাইগুড়িতে দুর্গাপুজো উৎসবের সময় জীবনহানিতে গভীর শোক প্রকাশ করেছেন।
প্রধানমন্ত্রীর দপ্তর থেকে একটি ট্যুইটে জানানো হয়েছে, “পশ্চিমবঙ্গের জলপাইগুড়িতে দুর্গা পুজো উৎসবের সময় দুর্ঘটনায় জীবনহানিতে মর্মাহত প্রধানমন্ত্রী। নিহতদের নিকটাত্মীয়কে সমবেদনা জানিয়েছেন প্রধানমন্ত্রী @narendramodi”।
PG/PM/SB
(
আয়ুষ
আয়ুষ মন্ত্রক সংবাদপত্রের একটি অংশের দ্বারা আয়ুষ-৬৪-র বিরুদ্ধে প্রকাশিত প্রতিবেদনের তীব্র প্রতিবাদ জানিয়েছে
নতুন দিল্লি, ২৬ আগস্ট, ২০২১
সংবাদমাধ্যমের একাংশ আয়ুর্বেদ এবং বিশেষত আয়ুষ মন্ত্রকের বিরুদ্ধে গত কয়েকদিন ধরে বিদ্বেষপূর্ণ প্রচার চালিয়ে যাচ্ছে। তারা একতরফাভাবে মিথ্যাচার করছে আয়ুষ-৬৪'র বিরুদ্ধে। অথচ এটি একটি ভেষজ উপাদান যা অনেক বড় গবেষণার ওপর ভিত্তি করে কোভিড-১৯-এর চিকিৎসায় কার্যকর বলে মনে করা হয়।
সংবাদে প্রকাশিত মন্তব্যে এই পদ্ধতি এবং আয়ুষ মন্ত্রককে কলঙ্কিত করার চেষ্টা করা হয়েছে। অথচ এটি অ্যালোপ্যাথি এবং আয়ুর্বেদ উভয়েরই দক্ষ গবেষকদের সমন্বয়ে গঠিত। জয়পুরের জাতীয় আয়ুর্বেদ ইনস্টিটিউট এবং যোধপুরের অল ইন্ডিয়া ইনস্টিটিউট অফ মেডিক্যাল সাইন্সেস যৌথভাবে এই গবেষণা চালিয়ে ছিল। কিন্তু কয়েকটি সংবাদপত্রে তাদের গবেষণা লব্ধ ফলকে অসত্য আকারে প্রকাশ করা হয়েছে। এ বিষয়ে সংশ্লিষ্ট গবেষণা কেন্দ্র দুটি তরফ থেকেও প্রতিবাদ জানানো হয়েছে।
আয়ুষ মন্ত্রকের পক্ষ থেকে ডক্টর জয় করণ চরণকে উদ্ধৃত করে বলা হয়েছে যে, তাঁর বক্তব্যকে সম্পূর্ণ ভূল ভাবে ব্যাখ্যা করা হয়েছে। তিনি স্পষ্ট ভাবে অস্বীকার করেছেন যে, " আমি কখনোই বলিনি যে আয়ুষ-৬৪ অকার্যকর। বরং এই ওষুধ প্রাথমিকভাবে তার কার্যকারিতা দেখিয়েছে। শুধু তাই নয় এটি একটি নিরাপদ ওষুধ।"
কাজেই এই ধরনের অসত্য সংবাদ নিরপেক্ষতার প্রশ্ন তুলে দেয়।
CG/ SB
(Visitor Counter : 362